**LIITE SOPIMUKSEEN KOIRAN KAUPASTA**

Koiran nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rekisterinumero: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tunnistusmerkintä: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sukupuoli: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Syntymäaika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kuten kaikilla koiraroduilla, myös Alaskanmalamuutilla tavataan sairauksia ja periytyviä vikoja. Osa näistä on enemmän rodulle merkityksellisiä, osa taas kaikille koiraeläimille yleisiä. Periytyminen voi tapahtua piilevästi, jolloin sairautta ei ole voinut tunnistaa etukäteen. Vastuuntuntoinen kasvattaja käyttää geenitestiä niiden sairauksien osalta joihin sellainen on olemassa. Resessiivisesti periytyvän geenin osalta kasvattajan tulee varmistaa, ettei molemmat jalostukseen suunnitellut vanhemmat kanna tautia aiheuttavaa geeniä ja aiheuta näin ollen riskiä koiran mahdollisesta sairastumisesta.

Jalostukseen tulee käyttää vain terveeksi todettuja yksilöitä. Tästä huolimatta voi tapahtua niin, että kaksi tervettä jalostuskoiraa, jotka yhdistetään kantavat piilevänä sairaustaipumusta ja tuloksena on sairas tai myöhemmin sairastuva jälkeläinen. On hyvä ottaa huomioon, että piilevästi periytyvät sairaudet voivat puhjeta vasta, kun koira on jo ohittanut pentu- ja nuoruusiän. Pennun hankkia ostaa pennun aina siinä kunnossa kuin se luovutushetkellä on ja lähtökohtaisesti se myydään aina lemmikiksi.

**Ohessa rodun PEVISAn vaatimat jalostuskoirilta vähintään tutkittavat perinnölliset sairaudet;**

* Koirilla tulee astutushetkellä olla virallinen lonkkanivel- ja kyynärnivellausunto. Minimikuvausikä on 18kk.
Lonkkanivelen raja-arvo B
* Koirilla tulee astutushetkellä olla virallinen silmälausunto. Kaikki perinnölliset kaihimuodot (KAT) sulkevat koiran pois jalostuksesta. Silmälausunto on voimassa 24kk.
* Ulkomaisia uroksia koskeva poikkeus: ei vaadita kyynärkuvaustulosta (2 pentuetta).

**Alla on kuvattu alaskanmalamuuteilla tavattuja sairauksia/periytyviä vikoja sekä muita kirjallisuudessa mainittuja rodulla esiintyneitä sairauksia. Yleisesti kuitenkin todettakoon, että rotu on pysynyt varsin perusterveenä.**

**Epilepsia**

Kohtauksien luonne voi vaihdella. Samoin lääkityksen teho, joka voi auttaa kohtauksien hallinnassa, mutta voi myös vaikuttaa koiran käytökseen yleisesti. Parannusta ei ole, lääkkeet voivat helpottaa elämää. Perinnöllinen, sairasta koiraa ei saa käyttää jalostukseen ja riskilinjojen yhdistämistä tulee välttää.

**Haiman vajaatoiminta**

Haiman vajaatoimintaan sairastuneella koiralla haiman kyky tuottaa ruuansulatusentsyymejä on olennaisesti vähentynyt tai lakannut kokonaan. Parannusta ei ole, mutta hoidon aloittamisen jälkeen ennuste on yleensä hyvä. Periytyvyys epäselvä. Sairasta koiraa ei saa käyttää jalostukseen ja riskilinjojen yhdistämistä tulee välttää.

**Kilpirauhasen vajaatoiminta (hypotyreoosi)**

Aineenvaihdunnan hidastumiseen liittyvä oireet (uneliaisuus, lihavuus, liikunnan siedon aleneminen). Lähes yhtä paljon esiintyy useita eri iho-oireita. Harvemmin esiintyy hermostollisia, silmiin, sydämentoimintaan, käyttäytymiseen, lisääntymiseen tai ruuansulatuskanavan toimintaan liittyviä oireita. Parannusta ei ole ja koira tarvitsee elinikäisen lääkityksen. Autoimmuunisairaus, jolla myös geneettistä taustaa. Sairasta koiraa ei saa käyttää jalostukseen ja riskilinjojen yhdistämistä tulee välttää.

**Maksahuntti – maksan verenkierron ohittuminen**

Synnynnäinen verisuoni epämuodostuma, josta on eri muunnoksia (shunttisuoni maksan sisällä tai ulkopuolella). Riippuen suonen sijainnista voidaan ehkä leikkauksella parantaa. Dieetti ja lääkehoitoa voi myös kokeilla. Epäillään olevan perinnöllinen. Sairasta koiraa ei saa käyttää jalostukseen.

**Megaesofagus-ruokatorvenlaajentuma**

Ruokatorvenlaajentuma on tila, jossa eläimen ruokatorven lihakset surkastuvat eikä ruoka siirry normaaliin tapaan vatsaan. Ei parannuskeinoa, hoitona lääkitys, ruokinta pystyasennossa tai ruokavalio. Pidetään perinnöllisenä. Sairasta koiraa ei saa käyttää jalostukseen

**Sinkin imeytyshäiriö (Zink Deficiency)**

Kutiseva iho, karvanlähtö, rupien muodostuminen erityisesti pään alueelle. Samoja oireita voi olla myös muualla kehossa. Perinnöllinen alttius. Sinkkilääkitys loppuelämän. Jalostus harkiten.

**Sydänsairaudet**

Erilaiset sydänsairaudet, tässä mainittu kaksi rodulla todettua 1) SAS, subaorttastenoosi, aortan ahtauma 2) VSD (Ventricular Septal Defect), kammionväliseinämäreikä. Ei parannettavissa. Epäillään perinnölliseksi. Eivät ole yleisiä, jalostuksen osalta tulee käyttää tarkkaa harkintaa.

**Syövät ja kasvaimet**

Erilaiset syövät, pahanlaatuiset kasvaimet yms. Joissain suvuissa isompi alttius kuin toisissa. Hoito riippuu sairauden laadusta. Sairasta koiraa ei tule käyttää jalostukseen, kahden selkeästi alttiin sukulinjan yhdistämistä tulisi välttää.

**B-hemofilia – verenvuototauti**

Periytyy resessiivisesti ja liittyy X-kromosomiin. Ei voida parantaa. Sairasta koiraa ei tule käyttää jalostukseen. Suositellaan käyttämään vahvaa harkintaa, mikäli oireita on tavattu sekä isän, että äidin sukulinjoissa.

**CHD, Chondrodysplasia, kääpiökasvuisuus**

Periytyy resessiivisesti. Ei voida parantaa. Sairasta koiraa ei tule käyttää jalostukseen. Samoin on vältettävä sellaisten riskilinjojen yhdistämistä, joiden tiedetään tuottaneen sairaita jälkeläisiä.

**LTV, välimuotoinen lanne-ristinikama**

Ei parannettavissa. Periytyvyysmekanismi epäselvä. Kennelliitto suosittelee jättämään oireilevat pois koirat pois jalostuksesta. LTV1 -4 oireettomat koirat tulisi yhdistää vain LTV0 koirien kanssa. Tällaisten yhdistelmien jälkeläisiä suositellaan kuvattavaksi.

**VA, selkärangan nikamien epämuodostuma**

Periytyvyysmekanismi epäselvä. Ei parannettavissa. Kennelliitolla ei ole erillistä suositusta jalostuskäytöstä.

**SP, spondyloosi selkärangan rappeumasairaus**

Ei parannettavissa. Spondyloosi on todettu perinnölliseksi sairaudeksi ainakin yhdellä rodulla, joten se on hyvä huomioida jalostusvalinnoissa. Spondyloosin tarkkaa periytymismekanismia ei tiedetä. Käytettäessa spondyloosia sairastavaa koiraa etsitään sille partneri, joka on sponsyloosivapaa tai jolla on vain lieviä muutoksia. Nuoren, keskivaikean koiran jalostuskäyttöä tulee harkita tarkkaan, ja vaikeaa spondyloosia sairastavat yksilöt tulisi sulkea pois jalostuksesta. Jalostuskoirien taustat tulisi kartoittaa huolella.

**PCD, Primary Ciliary Dyskinesia. Primaarinen Siliaarinen Dyskinesia**

Erityisesti hengitysteihin vaikuttava sairaus, jossa solujen pinnan värekarvojen (silia) toiminta on häiriintynyt. Oireita voi lievittää, mutta koira ei parane ja menehtyy yleensä nuorella iällä. Geenitesti on olemassa. Sairasta koiraa ei tule käyttää jalostukseen. Kantaja tulee yhdistää ainoastaan ei-kantaja koiraan.

**Polyneuropatia – hermolihasrappeuma**

Hermolihastautiin liittyy vika impulssien välittymisessä hermoista lihaksiin. Kliiniset oireet ovat yleensä havaittavissa 8-14 kuukauden iässä. Koira ei parane ja johtaa yleisesti ennenaikaiseen kuolemaan. Periytyy resessiivisesti. Geenitesti olemassa. Sairasta koiraa ei tule käyttää jalostukseen. Kantaja tulee yhdistää ainoastaan ei-kantaja koiraan.

**PPM – iiriksen eli värikalvon kehityshäiriö**

Ei voida parantaa. Oletetaan olevan perinnöllinen, mutta mekanismi ei ole tiedossa. Lieviä tapauksia (iiris-iiris) voidaan käyttää jalostukseen, vakavia tapauksia (iiris-linssi/kornea) ei saa käyttää jalostukseen.

**PRA, progressiivinen retinaalinen atrofia**

Ei voida parantaa. Oletetaan olevan perinnöllinen, mutta mekanismi ei ole tiedossa. Sairasta koiraa ei saa käyttää jalostukseen.

**Päiväsokeus (Cone Degeneration)**

Perinnöllinen. Tilaan ei ole parannuskeinoa. Hoitokeinona tummennetut piilolinssit, tällä hetkellä tutkitaan muita hoitovaihtoehtoja. Geenitesti on olemassa. Sairasta koiraa ei tule käyttää jalostukseen. Kantaja tulee yhdistää ainoastaan ei-kantaja koiraan.

**RD – verkkokalvon vajaakehitys**

Ei hoitoa. Periytyy resessiivisesti. Lievintä muutosta (mRD) voidaan käyttää jalostukseen terveen kumppanin kanssa. Joillakin roduilla ECVO suosituksen mukaan vakavampaa astetta (gRD) sairastava koira tulisi sulkea pois jalostuksesta. Sairauden vakavinta astetta (tRD) ei saa käyttää jalostukseen.

**Distichiasis / Cilia Aberranta, ylimääräiset ripset/karvat silmissä**

Ylimääräiset ripset voidaan poistaa nyppimällä tai tuhoamalla karvatupet polttamalla/jäädyttämällä, tai ripsien/karvatuppien poistaminen kirurgisesti. Periytymismekanismi ei ole tiedossa. Lievissä tapauksissa perustellusta syystä voidaan käyttää jalostukseen, mutta mieluiten terveen kumppanin kanssa. Vakavia tapauksia ei kuitenkaan pidä käyttää jalostukseen.

**Glaukoma – silmänpainetauti**

Vastaa lääkitykseen usein heikosti. Primääri glaukooma on monella rodulla perinnölliseksi oletettu silmäsairaus. Lievissä tapauksissa perustellusta syystä voidaan käyttää jalostukseen, mutta mieluiten terveen kumppanin kanssa. Vakavia tapauksia ei kuitenkaan pidä käyttää jalostukseen.

**PHTVL/PHPV**

Silmäsairaus, jossa linssin ja silmänpohjan välinen sikiökautinen verisuoni ei ole normaalisti surkastunut. Ei voida parantaa. Periytymismekanismi ei ole tiedossa, mutta joillain roduilla selkeästi perinnöllinen. Kennelliiton suosituksen mukaan asteet 2-6 estävät jalostuskäytön. Koiria, joilla on asteen 1 muutoksia voidaan käyttää, mutta kumppanilla ei saa olla samaa diagnoosia.

**Kivesviat**

Hoitoa ei ole. Kivesviat ovat perinnöllisiä. Monet tutkijat ovat päätyneet resessiiviseen periytymistapaan, mutta vika voi olla myös polygeeninen tai jonkun ulkoisen tekijän edesauttama. Kivesvikaista koiraa ei saa käyttää jalostukseen. Mikäli molempien vanhempien sisaruksissa ja lähisuvussa esiintyy kivesvikaisuutta, tulee tällaista yhdistelmää välttää.

**Ihosairauksia**

Erilaisia ihon toimintahäiriöitä mm. atopia, allergiat, eri alopecia muodot. Oireita voi lievittää, mutta koira ei parannu. Geneettinen taipumus. Atooppista tai allergista koiraa ei saa käyttää jalostukseen.

**Coat Funk**

Ihosairaus, jossa päällyskarva ei uusiudu. Sen seurauksena turkki kuivuu, katkeaa ja jäljelle jäänyt aluskarva huovuttuu. Koira kaljuuntuu ja iho paksuuntuu. Jossain määrin hoidettavissa. Perinnöllisyys epävarma. Sairasta koiraa ei tule käyttää jalostukseen. Suositellaan käyttämään vahvaa harkintaa, mikäli oireita on tavattu sekä isän, että äidin sukulinjoissa.

**Purentaviat ja hammaspuutokset**

Ylä- tai alapurenta, purentavirhe ei yleensä haittaa koiraa itseään. Harvinaiset vaikeat purentaviat, jolloin esimerkiksi koiran kulmahampaat pureutuvat ikeniin, vaativat lääkärin hoitoa. Malamuuteilla on esiintynyt välihammaspuutoksia, eivät yleensä haittaa koiraa, mutta tulee ottaa jalostuksessa huomioon.

Aika ja paikka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allekirjoitus ja nimen selvennys:

**Myyjä vakuuttaa kertoneensa tällä hetkellä tiedossaan olevista rodun tyypillisistä ominaisuuksista, rodussa esiintyvistä perinnöllisistä vioista ja sairauksista sekä näiden seikkojen merkityksestä.**

myyjä(t)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ostaja vakuuttaa saaneensa kaupantekohetkellä tiedon alaskanmalamuutti rodussa tällä hetkellä todetusti esiintyvistä vioista ja sairauksista, koiran perinnöllisistä taipumuksista saada niitä ja näiden seikkojen merkityksestä. Olen tarkastanut koiran ja hyväksyn mahdollisuuden, että koirassa voi olla myyjän kertomia perinnöllisiä ja synnynnäisiä vikoja ja sairauksia.**

ostaja(t)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_